Rasszizmus a vád: ezzel a szappannal bárki fehér lehet
Amerikában az emberek talán az általában megszokottnál is hamarabb felkapják a fejüket, ha valami szerintük súrolja a rasszizmus határait. Most az egyik szépségápolási cégnek - nyilvánvalóan akaratán kívül - sikerült felpaprikázni a közvélemény egy részét.
A Dove nyilvánvalóan nem akart rasszista lenni, de az úgynevezett politikailag korrekt beszéd követelményével (bizonyos esetekben terrorjával) nem számolt.  

A reklámban egy fekete nõ szerepel, aki mellett a Dove egyik terméke látható, majd a következõ pillanatban a nõ fehérré változik. Természetesen a cég üzenete nem az volt, hogy jobb fehérnek lenni, mint feketének, hiszen másodpercekkel késõbb a fehér nõbõl ázsiai lett. 

Az üzenet lényege az volt, hogy a Dove terméke minden típusú bõrnél használható, legyen az ügyfél fehér, ázsiai vagy afroamerikai. 

Csakhogy Amerikában bizonyos körökben az ilyen típusú reklámok mondhatni teljesen célt tévesztenek.

Idén már volt egy hasonlóan félresikerült reklám, akkor a Pepsi hibázott sokak szerint. A Kendall Jenner által jegyzett reklámban békés tüntetõk kerülnek szembe a nem túl barátságos rendõrökkel. Amikor Kendall átnyújt egy doboz Pepsit a menet útját elálló rendfenntartóknak, hirtelen minden megváltozik, és õk is a tüntetõk és a béke mellé állnak.

Ez a reklám egyébként a rendõröknek sem tetszett, mert míg a tüntetõk sokszínû, multikulturális közeget alkottak, addig a rendõrök kizárólag fehérek voltak. A politikai hangvételûnek tartott üdítõreklám nem volt hosszú életû, gyorsan levették, majd a Pepsi és Kendall is elnézést kért. 

A Dove ezúttal a Twitteren kért bocsánatot a kilenc másodperces reklám miatt.  Nem ez volt az elsõ eset a vállalat történetében, hogy magukra haragították az afroamerikai közösséget. 2011-ben egy hasonló fotó miatt kerültek célkeresztbe.

A reklám ugyan nem volt hosszú, de azoknak, akik akarták, így is sikerült kiszedniük a számukra fontos kétharmadot, amikor is a fekete nõ fehérre változik, a reklám utolsó néhány másodperce viszont, úgy tûnik, már nem számított.
Amerikai Egyesült Államok reklám rasszizmus Dove